CELEX: 32019D0593
Language: sk
Date: 2019-04-08 00:00:00
Title: Rozhodnutie Rady (EÚ) 2019/593 z 8. apríla 2019 o uzavretí Dohody o založení Medzinárodnej nadácie EÚ – LAK v mene Európskej únie

12.4.2019   
               
               
                  SK
               
               
                  Úradný vestník Európskej únie
               
               
                  L 103/1
               
            
         ROZHODNUTIE RADY (EÚ) 2019/593
         z 8. apríla 2019
         o uzavretí Dohody o založení Medzinárodnej nadácie EÚ – LAK v mene Európskej únie
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 37,
         so zreteľom na Zmluvu o fungovaní Európskej únie, a najmä na jej článok 209 ods. 2 a článok 212 ods. 1 v spojení s článkom 218 ods. 6 druhým pododsekom písm. a) a článkom 218 ods. 8 druhým pododsekom,
         so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
         so zreteľom na súhlas Európskeho parlamentu (1),
         keďže:
         
                     (1)
                  
                  
                     V súlade s rozhodnutím Rady (EÚ) 2016/1873 (2) bola Dohoda o založení medzinárodnej nadácie EÚ – LAK (ďalej len „dohoda“) podpísaná 25. októbra 2016 s výhradou jej uzavretia k neskoršiemu dátumu.
                  
               
                     (2)
                  
                  
                     Dohodou sa zakladá nadácia EÚ – LAK ako medzinárodná organizácia s právnou subjektivitou podľa medzinárodného práva verejného.
                  
               
                     (3)
                  
                  
                     Keď Únia a jej členské štáty konajú v rámci nadácie EÚ – LAK, mali by koordinovať svoje pozície v súlade so zmluvami a zásadou lojálnej spolupráce.
                  
               
                     (4)
                  
                  
                     Dohoda by sa mala schváliť,
                  
               PRIJALA TOTO ROZHODNUTIE:
         
            Článok 1
            Týmto sa v mene Únie schvaľuje Dohoda o založení Medzinárodnej nadácie EÚ – LAK.
            Text dohody je pripojený k tomuto rozhodnutiu.
         
         
            Článok 2
            Predseda Rady určí osobu(-y) splnomocnenú(-é) uložiť v mene Únie ratifikačnú listinu podľa článku 24 dohody.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Luxemburgu 8. apríla 2019
            
               
                  Za Radu
               
               
                  predsedníčka
               
               F. MOGHERINI
            
         
         
            (1)  Súhlas zo 4. októbra 2017 (zatiaľ neuverejnený v úradnom vestníku).
         
            (2)  Rozhodnutie Rady (EÚ) 2016/1873 z 10. októbra 2016 o podpise Dohody o založení Medzinárodnej nadácie EÚ – LAK v mene Európskej únie (Ú. v. EÚ L 288, 22.10.2016, s. 1).